Diari Oficial de la Generalitat Valenciana


Sumari del DOGV 6219, del 04-03-2010 (2010/2445)

RESOLUCIÓ de 25 de febrer de 2010, de la Direcció General de Personal de la Conselleria d'Educació, per la qual es fa pública la relació de llocs de treball vacants a proveir en el procediment de provisió de places i processos previs per a funcionaris docents del cos de mestres d'Educació Infantil, Educació Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Conselleria d'Educació convocat per Resolució de 5 novembre de 2009 de la Direcció General de Personal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/2445


Data del document
:   25-02-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 de febrer de 2010, de la Direcció General de Personal de la Conselleria d'Educació, per la qual es fa pública la relació de llocs de treball vacants a proveir en el procediment de provisió de places i processos previs per a funcionaris docents del cos de mestres d'Educació Infantil, Educació Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Conselleria d'Educació convocat per Resolució de 5 novembre de 2009 de la Direcció General de Personal. [2010/2445]
De conformitat amb el que establix l'article 7 del Reial Decret 895/1989 de 14 de juliol, en la seua redacció donada pel Reial Decret 1664/1991, de 8 de novembre, i amb l'article 4 del Reial Decret 2112/1998, de 2 d'octubre, pel que es regulen els concursos de trasllats d'àmbit nacional per a la provisió de places corresponents als Cossos Docents, en relació amb les bases comunes Quarta, punt 4.1 i Octava, punt 8.1 de la Resolució de 5 de novembre de 2009, del director general de Personal de la Conselleria d'Educació per la qual es convoca procediment de provisió de places i processos previs en el cos de mestres per a cobrir llocs vacants en centres públics de vacants per a funcionaris docents dels cossos Educació Infantil, Educació Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Conselleria d'Educació, que establixen que amb caràcter previ a la resolució del present procediment de provisió, la Direcció General de Personal ordenarà la publicació de vacants, que hauran de correspondre a llocs de treball, el funcionament dels quals es trobe previst en la planificació escolar, esta Direcció General, hi ha disposat:
Article únic
La publicació de la relació de llocs de treball vacants a proveir en les convocatòries regulades en l'esmentada Resolució de 5 de novembre de 2009 el funcionament de les quals es troba previst en la planificació escolar i que figuren en els annexos I i II (itinerants) d'esta resolució.
Contra la present resolució, que posa fi a la via administrativa, podrà interposar-se, amb caràcter potestatiu recurs de reposició davant del director general de Personal en el termini d'un mes a comptar de l'endemà de la seua publicació, de conformitat amb el que preveuen els articles 109, 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional 15 de la Llei 6/1997, de 14 d'abril, o bé directament recurs contenciós administratiu en el termini de dos mesos, a comptar de l'endemà de la seua publicació, davant del Jutjat Contenciós Administratiu de València, d'acord amb el que preveuen els articles 8.2.a), 14.2, 25.1 i 46.1 de la Llei 29/1998, de 13 de juliol, reguladora de la Jurisdicció contenciosa administrativa.
València, 25 de febrer de 2010.- El director general de Personal: David Barelles Adsuara.